La Llei 24/1987, de 28 de desembre, va crear l'Entitat Autònoma del Diari Oficial i de Publicacions de la Generalitat de Catalunya (en endavant, Entitat), les funcions de la qual s'estableixen en el seu article 3.
Mitjançant el Decret 215/2000, de 26 de juny, es va procedir al desplegament reglamentari de la Llei esmentada i l'actual estructura organitzativa de l'Entitat va ser establerta amb l'aprovació del Decret 150/2012, de 20 de novembre.
El temps transcorregut d'ençà de l'entrada en vigor del Decret 215/2000, de 26 de juny, i els canvis experimentats en aquest període fan necessària una nova disposició organitzativa, la qual cosa es porta a terme –sobre la base dels principis de seguretat jurídica i de simplificació normativa– a través de l'aprovació d'aquest Decret i la consegüent derogació del Decret 215/2000, de 26 de juny.
Amb la finalitat esmentada, mitjançant aquesta disposició s'adapta el funcionament de l'Entitat als canvis produïts en l'estructura administrativa de l'Administració de la Generalitat i a les modificacions que aquesta pugui tenir en el futur.
D'altra banda, es dota el Consell d'Administració de l'Entitat d'una regulació dirigida al seu funcionament òptim i adaptada a l'evolució del marc legal en matèria d'òrgans col·legiats.
Així mateix, s'adequa la composició del Consell d'Administració a l'evolució dels àmbits d'actuació de l'Entitat i a la progressiva dependència tecnològica de les seves funcions.
Finalment, s'atribueix també al Consell d'Administració de l'Entitat l'aprovació de determinades qüestions essencials la decisió sobre les quals ha de correspondre al seu màxim òrgan de govern.
En l'àmbit econòmic, es determinen els ingressos que corresponen a l'Entitat d'acord amb el marc legal aplicable.
En darrer terme, mitjançant el Decret es deroguen explícitament determinades disposicions atès que no són actualment aplicables.
Aquest Decret s'adequa als principis de bona regulació i de millora de la qualitat normativa que s'estableixen a l'article 129 de la Llei 39/2015, d'1 d'octubre, del procediment administratiu comú de les administracions públiques, i a l'article 62 de la Llei 19/2014, de 29 de desembre, de transparència, accés a la informació pública i bon govern.
Així, compleix els principis de necessitat i eficàcia, atès que és necessària una adaptació al context normatiu vigent i contribueix a l'objectiu d'interès general incrementant la qualitat dels serveis prestats per l'Entitat; és conforme al principi de proporcionalitat, pel fet que és el mitjà més adequat per complir els objectius pretesos, i al principi de seguretat jurídica perquè s'emmarca adequadament a l'ordenament jurídic vigent i el simplifica; també compleix el principi de transparència, atès que esdevé un instrument necessari que permet controlar i avaluar l'actuació de l'Entitat, en especial la utilització dels recursos públics, i el funcionament dels seus òrgans rectors, i és un pas més per fer les adaptacions organitzatives, procedimentals i de règim intern que calen per ajustar la seva activitat; finalment, és coherent amb el principi d'eficiència perquè és una norma que permet que els objectius s'assoleixin amb el nivell de qualitat exigible però amb la menor despesa possible en termes de cost econòmic i de temps.
El Decret s'aprova en execució de la competència exclusiva que correspon a la Generalitat sobre l'organització de la seva Administració.
Més específicament, l'article 150.b) de l'Estatut d'autonomia de Catalunya (EAC) estableix que la Generalitat té competència exclusiva sobre les diverses modalitats organitzatives i instrumentals per a l'actuació administrativa, i l'article 26.o) de la Llei 13/2008, del 5 de novembre, de la presidència de la Generalitat i del Govern, atribueix al Govern la competència per crear, modificar, dividir o extingir entitats i organismes públics o privats que depenguin de la Generalitat o que hi siguin vinculats.
Atesos aquests antecedents i de conformitat amb el que estableix l'article 3.2 del Text refós de la Llei 4/1985, de 29 de març, de l'Estatut de l'empresa pública catalana, aprovat pel Decret legislatiu 2/2002, de 24 de desembre, d'acord amb el qual pertoca al Govern, mitjançant un decret, desplegar l'organització i el règim jurídic, i aprovar els estatuts, fixar el departament d'adscripció i els béns assignats a les entitats autònomes de la Generalitat de Catalunya.
Naturalesa jurídica i adscripció departamental
L'Entitat Autònoma del Diari Oficial i de Publicacions (en endavant, l'Entitat) és una entitat autònoma de caràcter comercial adscrita al Departament de la Presidència, mitjançant la Secretaria del Govern.
Els òrgans rectors de l'Entitat són el Consell d'Administració i el director o directora general.
b) Vicepresident o vicepresidenta: la persona titular de la direcció general de l'Administració de la Generalitat competent en matèria de difusió institucional.
c) Una persona representant del departament d'adscripció de l'Entitat.
d) Una persona representant del departament competent en matèria d'Administració local.
e) Una persona representant del departament competent en matèria de justícia.
f) Una persona representant del departament competent en matèria de cultura.
g) Una persona representant del departament competent en matèria de polítiques digitals.
Les persones vocals representants dels departaments les designen les persones titulars dels respectius departaments i la persona representant del Gabinet Jurídic la designa el/la titular del departament d'adscripció, amb rang mínim de sub-director o sub-directora general.
Totes elles són nomenades pel Govern tot donant compliment a la composició paritària legalment establerta.
La condició de membre del Consell d'Administració és incompatible amb qualsevol vinculació amb empreses amb un objecte social relacionat amb alguna de les funcions que corresponguin a l'Entitat.
El director o directora general de l'Entitat exerceix la secretaria del Consell d'Administració i assisteix a les seves reunions amb veu i sense vot.
a) Aprovar l'avantprojecte de pressupost anual de l'Entitat i elevar-lo a la persona titular del departament d'adscripció.
b) Aprovar el pla d'activitats i els comptes anuals de l'Entitat.
c) Aprovar, si escau, la proposta anual de taxes del Diari Oficial de la Generalitat de Catalunya (en endavant DOGC).
d) Aprovar els preus dels productes del DOGC no sotmesos a taxa.
e) Aprovar les bases d'execució del pressupost anual.
f) Aprovar les propostes de contracte programa formulades pel director o directora general de l'Entitat.
g) Aprovar les marques i els noms comercials que hagi de registrar i utilitzar l'Entitat.
h) Proposar al departament d'adscripció els projectes de desplegament normatiu i d'organització que afectin el funcionament de l'Entitat.
i) Aprovar la proposta de la plantilla de personal i elevar-la a la persona titular del departament d'adscripció.
j) Acordar l'exercici de les accions judicials i administratives de qualsevol tipus, la interposició de recursos i, en general, la defensa dels interessos i els drets de l'Entitat en qualsevol mena de procediment.
El president o presidenta del Consell d'Administració convoca i presideix les reunions; en cas d'absència o impediment del president o presidenta, les convoca el vicepresident o vicepresidenta.
El Consell d'Administració es reuneix en sessió ordinària almenys una vegada al trimestre i, en sessió extraordinària, sempre que ho ordeni el president o presidenta, per pròpia iniciativa o a proposta del director o directora general de l'Entitat.
Els acords es prenen per majoria simple de vots i els eventuals empats es resolen d'acord amb el vot de qualitat que s'atribueix al president o presidenta.
Poden assistir a les reunions del Consell d'Administració, amb veu i sense vot, persones de l'Entitat quan la seva presència sigui considerada convenient pel president o presidenta del Consell o pel director o directora general de l'Entitat.
En tot el que no regula aquest article és aplicable la regulació establerta amb caràcter general per als òrgans col·legiats dels ens del sector públic de l'Administració de la Generalitat de Catalunya.
Correspon al director o directora general de l'Entitat:
a) Complir i fer complir les disposicions que regulen l'Entitat i els acords del Consell d'Administració.
b) Organitzar i dirigir els serveis de l'Entitat, inclòs el règim de personal.
c) Presentar al Consell d'Administració informació sobre l'estat de situació dels comptes de l'Entitat, així com la proposta del pressupost, la memòria anual relativa al funcionament de l'Entitat, el pla d'activitats que cal realitzar durant l'exercici, els comptes anuals i qualsevol altra informació que sol·liciti el Consell.
d) Exercir la representació legal de l'Entitat i, amb aquesta representació, comparèixer en judici i en tota mena d'actuacions.
e) Actuar com a òrgan de contractació d'acord amb el que prevegin les bases d'execució del pressupost aprovades pel Consell d'Administració.
f) Autoritzar les despeses i els pagaments que s'hagin de fer amb càrrec als pressupostos de l'Entitat, d'acord amb el que prevegin les esmentades bases d'execució del pressupost.
g) Atorgar apoderaments a favor d'òrgans actius de l'Entitat o de terceres persones.
h) Exercir qualsevol altra competència que li pugui delegar el Consell d'Administració d'acord amb la llei.
Règim jurídic de l'activitat de l'Entitat
Les relacions jurídiques i l'activitat de l'Entitat es regeixen amb caràcter general pel dret administratiu; en matèria de contractació, se sotmet al que disposa la normativa vigent sobre contractació del sector públic.
Les relacions de treball de l'Entitat amb el seu personal es regeixen per la legislació laboral o administrativa, segons escaigui.
Els mitjans econòmics de l'Entitat consisteixen en els que estableix la Llei 24/1987, de 28 de desembre, mitjançant la qual va ser creada, i també en els ingressos següents:
a) Els provinents de la prestació de serveis a l'Administració de la Generalitat de Catalunya i a les entitats que integren el seu sector públic.
b) Els derivats de la venda de publicacions de l'Administració de la Generalitat de Catalunya i de les entitats que integren el seu sector públic.
Decret 215/2000, de 26 de juny, de desplegament reglamentari de la Llei 24/1987, de 28 de desembre, de creació de l'Entitat Autònoma del Diari Oficial i de Publicacions de la Generalitat de Catalunya.
Ordre de 19 de novembre de 1982, de creació de diversos negociats dins el Servei Central de Publicacions del Departament de la Presidència.
Ordre de 28 de juny de 1989, per la qual es dona publicitat al catàleg de llocs de treball de funcionaris de l'Entitat Autònoma del Diari Oficial i de Publicacions de la Generalitat.